Валяр’ян Лявонавіч ЖОЛЬ. Нарадзіўся ў вёсцы Шляхты Ражанкаўскага сельсавета. Пасля заканчэння сярэдняй школы №1 г. Шчучына паступіў у Гродзенскі дзяржаўны політэхнічны тэхнікум, а затым – у Брэсцкі політэхнічны інстытут. Большую частку свайго прафесійнага жыцця прысвяціў працы ў МПМК-167. Прайшоў у гэтай будаўнічай арганізацыі ўсе ступені кар’ернай лесвіцы: быў майстрам, прарабам, галоўным інжынерам, начальнікам участка, а потым узначаліў працоўны калектыў будаўнікоў, якім паспяхова кіраваў 26 гадоў. Зараз знаходзіцца на заслужаным адпачынку.